Tuntisuunnitelma, 5.-6. luokat, 90 min

OPS 2016 tavoitteet ja sisällöt, joihin tuntisuunnitelmamme perustuu.

Tavoitteet:

* ohjata oppilasta kantamaan vastuuta itsestä, toisista ihmisistä ja luonnosta
* rohkaista oppilasta toimimaan aloitteellisesti ja vastuullisesti omassa ympäristössään
* ohjata oppilasta tunnistamaan ja arvioimaan väitteitä ja niiden perusteluita
* edistää oppilaan kykyä oivaltaa asioiden välisiä suhteita ja kehittää ajatteluaan

|  |
| --- |
| Sisällöt: |

Tutkitaan erilaisia luontokäsityksiä, luonnon ja ihmisen tulevaisuutta sekä kestävää kehitystä. Harjoitellaan omien näkemysten erittelyä ja perustelemista suhteessa maailmankuvaan, kestävään tulevaisuuteen ja toisiin. Harjoitellaan toisen kohtaamista ja erilaisten näkökulmien arvostamista.

Menetelmät:

10 min: Opettaja alustaa tunnin kertomalla kehyskertomuksen kuvitteellisesta kaupungista. Kaupungin ainoan luonnontilaisen metsän paikalle suunnitellaan suuren uimahalli- ja liikuntakeskuksen rakentamista. Kertomusta elävöittää aiheeseen sopiva kuvasarja.

15 min: Kertomuksen jälkeen oppilaat juttelevat muutaman minuutin parinsa kanssa kertomuksen herättämistä ajatuksista. Tämän jälkeen oppilaat keksivät roolihahmoja, joihin kehyskertomuksen tilanne vaikuttaa (esim. metsän eläimet, uimahallin kävijäkunta jne.) ja lähettävät ehdotuksiaan flinga-alustalle. Roolihahmoihin voisi liittää myös piirroskuvat.

20 min: Roolihahmot käydään opettajajohtoisesti läpi. Yhdessä pohditaan, mitä mieltä roolihahmot voisivat olla uimahalli- ja liikuntakeskuksen rakentamisesta. Roolihahmot jaotellaan flinga-alustalla keskustelun pohjalta puolesta ja vastaan hahmoihin. Opettaja jakaa roolihahmot oppilaille. Oppilaille annetaan kotitehtäväksi keksiä roolihahmolleen sopivia argumentteja (vähintään 2 kappaletta) tulevaa väittelyä varten.

Ajatuksia projektin jatkumisesta:

Toisen tunnin alussa kerrataan kehyskertomus ja roolihahmot. Oppilaat valitsevat kotona kirjoitetuista argumenteista yhden ja tekevät niistä ”iskulauseet” kyltteihin. Seuraavaksi oppilaat kokoontuvat puolesta ja vastaan ryhmiin ja käyvät nopeasti läpi toistensa perustelut. Seuraavaksi käsitellään asiaa perinteisen joukkueväittelyn keinoin kylttejä hyödyntäen.

Arviointi:

Lopuksi opettajajohtoinen loppukeskustelu/reflektointi. Mahdollisesti oppilaiden itsearviointi. Opettajan jatkuva arviointi oppilaiden työskentelystä ja tavoitteiden toteutumisesta (sekä opettajan itsearviointi että oppilaiden arviointi)